 Folldal 12.04.2024

Folldal fjellstyre viser til offentlighetsloven og fjellova, kap. 4 og 12, om

enkeltvedtak og regelendring i sak 03.24, fiskeregler i Folldal statsallmenning

2024-sone 1, og legger med dette vedtaket ut til ettersyn.

En ber om at synspunkter og svar på dette vedtaket gjøres skriftlig til fjellstyret

innen 10.05.2024, folldal@fjellstyrene.no

De gjeldende fiskereglene ligger ute på vår hjemmeside. De vesentlige endringene som er foreslått er at innenbygdsboende barn/ungdom t.o.m. 20 år kan fiske gratis, utenbygdsboende kan fiske med garn i Fundin, endringer i antall garn for innenbygdsboende i Fundin, fiskekort gjelder to stenger, løst fiskekort i Folldal sone 1 gjelder for hele Fundin/Unndalsvatnet for stang og oter.

Motivasjonen for forslaget til regelendringer er å tilby lokal ungdom enklere fiske, tilby flere grupper fiske i Folldal statsallmenning da en mener at dette er det plass til, og at det ikke er til skade for fiskebestandene.

**Vedtak:**

|  |  |  |  |
| --- | --- | --- | --- |
| **Sak 03.24** | **Ark** |  |  |
| **Revisjon av fiskeregler i Folldal statsallmenning** |

**Forslag til nye fiskeregler i Folldal statsallmenning 2024- sone 1.**

**Vedtekter for fiske innen Folldal statsallmenning**

**1**. Fiske er bare tillatt mot kjøp av fiskekort (Fjellovens § 29). Alt fiske for innenbygdsboende barn/ungdom til og med året de fyller 20 år er gratis. Det fortutsettes at det innløses fiskekort på Inatur for de mellom 16-20 år. **Etter endt sesong leveres digital fangstrapport via inatur.**

**Med fiskekort i Folldal statsallmenning kan du fiske i hele Fundin/Unndalsvatnet med stang og oter.**

**2**. Alt fiske er forbudt i tiden fra og med 15. september til og med 31. oktober.

**3. Garnfiske**

Garnfiske for innenbygdsboende er tillatt i Marsjøen, Fundin, Råtåsjøen og Kvittjønnan/Tuvtjønne. Garnfiske for utenbygdsboende er tillatt i Marsjøen og Fundin.

Fisket skal kun skje med bunngarn med maksimal garnhøyde 1, 75 m x 25 m lengde. Det kan benyttes et visst antall garn pr. fiskekort. Det er forbudt å sette garn nærmere inn- og utløpsos enn 50 m. Samtlige garn skal være merket og påført eierens navn. Garn må ikke stå ute til fangst i tiden fra kl. 10.00 til kl. 18.00.

**Marsjøen**: Tillatt fisketid: 31.07. kl 18.00. t.o.m. 31.08. kl 10.00.

Inntil 10 garn med minste maskevidde 35 mm pr. fisker, og inntil 4 garn med maskevidde 19 eller 21mm. For hvert 3. garn med stor maskevidde skal det også settes minst 1. garn med 19-21mm maskevidde.

 **Fundin**: Tillatt fisketid: 31.07. kl 18.00 t.o.m. 31.08. kl 10.00.

For innenbygdsboende inntil 8 garn med minste maskevidde 35 mm. pr. fiskekort.

For utenbygdsboende inntil 5 garn med minste maskevidde 35 mm. pr. fiskekort

Det er ikke tillatt med garnfiske innenfor avmerket grense fra Furuhovdsetra til Flåman.

**Garnfiske med Folldalskort gjelder bare garnfiske for Folldal sin del av Fundin/Unndalsvatnet.**

**Kvittjønnan og Tuvtjønne**. Tillat fisketid: 31.07. kl 18.00 t.o.m. 31.08.. kl.10.00.

Inntil 3 garn med fri maskevidde pr. fisker.

 **Råtåsjøen**: Tillatt fisketid 31.07. kl 18.00. t.o.m. 31.08. kl. 10.00.

Inntil 3 garn. Minst ett av garna må ha maskevidde under 21mm, og de andre garna minste maskevidde 35mm.

**4. Oterfiske.**

Oterfiske er tillatt for innen- og utenbygdsboende i Marsjøen, Fundin, Sandtjønna.

**5. Isfiske**

Isfiske er tillatt med håndsnøre i samtlige vann, med unntak av Fundin.

Det er ingen begrensing av antall snører på isfiske.

**6. Andre bestemmelser**

Fiskekortet er personlig, og kan ikke overdras til andre. Fiskeren plikter å sette seg inn i gjeldende fiskeregler, på salgssteder.

Fiskekort for fiske med stangfiskekort gir rett til fiske med to stenger.

**7. Brudd på fiskereglene**

Brudd på fiskereglene er straffbart etter fjellovens § 37.